2001D0887 — SL — 06.12.2001 — 000.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B SKLEP SVETA z dne 6. decembra 2001 o zaščiti ►C1 eura ◄ pred ponarejanjem (2001/887/PNZ) (UL L 329, 14.12.2001, p.1)





popravljena z:









▼B

SKLEP SVETA

z dne 6. decembra 2001

o zaščiti ►C1 eura ◄ pred ponarejanjem

(2001/887/PNZ)







SVET EVROPSKE UNIJE JE – ob upoštevanju Pogodbe o Evropski uniji in zlasti členov 31 in 34(2)(c) te Pogodbe, ob upoštevanju pobude Francoske republike ( 1 ), ob upoštevanju mnenja Evropskega parlamenta ( 2 ), ob upoštevanju naslednjega: (1) Uredba Sveta (ES) št. 974/98 z 3. maja 1998 o uvedbi ►C1 eura ◄ ( 3 ) določa, da se valuta, izražena v ►C1 eurih ◄ , da v obtok od 1. januarja 2002, in sodelujoče države članice obvezuje, da zagotovijo primerne ukrepe proti ponarejanju in predrugačenju bankovcev in kovancev ►C1 eurov ◄ . (2) Ukrepe za zaščito ►C1 eura ◄ , vzpostavljene s prejšnjimi instrumenti, je treba dopolniti in okrepiti z določbami, ki zagotavljajo tesno sodelovanje med pristojnimi organi držav članic, Evropsko centralno banko, nacionalnimi centralnimi bankami, Europolom in Eurojustom za zatiranje kršitev, ki vključujejo ponarejanje ►C1 eura ◄ . (3) Svet je 29. maja 2000 sprejel Okvirni sklep 2000/383/PNZ o povečanju zaščite s kaznimi in drugimi sankcijami proti ponarejanju v povezavi z uvedbo ►C1 eura ◄ ( 4 ). (4) 28. junija 2001 je Svet sprejel Uredbo (ES) št. 1338/2001 o določitvi ukrepov, potrebnih za zaščito ►C1 eura ◄ pred ponarejanjem ( 5 ) in Uredbo (ES) št. 1339/2001 o razširitvi veljavnosti Uredbe (ES) št. 1338/2001 o določitvi ukrepov, potrebnih za zaščito ►C1 eura ◄ pred ponarejanjem, na tiste države članice, ki niso uvedle ►C1 eura ◄ kot skupne valute ( 6 ) – ob upoštevanju naslednjega: SKLENIL:







Člen 1

Opredelitev pojmov

V tem sklepu uporabljeni izrazi imajo naslednji pomen:

(a) „ponarejeni bankovci“ in „ponarejeni kovanci“ so bankovci in kovanci, določeni kot taki s členom 2 Uredbe (ES) št. 1338/2001;

(b) „ponarejanje in kršitve, povezane s ponarejanjem ►C1 eura ◄ “ so ravnanje, v povezavi z ►C1 eurom ◄ , opisano v členih 3 do 5 Okvirnega sklepa Sveta 2000/383/PNZ;

(c) „pristojni organi“ so organi, ki jih države članice določijo za centraliziranje informacij, zlasti osrednji nacionalni uradi, ter za odkrivanje, preiskovanje ali kaznovanje ponarejanja in kršitev, povezanih s ponarejanjem ►C1 eura ◄ ;

(d) „Ženevska konvencija“ je Mednarodna konvencija za zatiranje ponarejanja valut, podpisana v Ženevi 20. aprila 1929, z njenim protokolom;

(e) „Konvencija Europol“ je Konvencija z 26. julija 1995 o ustanovitvi Evropskega policijskega urada ( 7 ).

Člen 2

Strokovna analiza bankovcev in kovancev

Države članice zagotovijo, da v okviru preiskav v zvezi s ponarejanjem in kršitvami, povezanimi s ponarejanjem ►C1 eura ◄ :

(a) potrebne strokovne analize domnevno ponarejenih bankovcev izvaja Nacionalni center za analize (NAC), imenovan ali ustanovljen na podlagi člena 4(1) Uredbe (ES) št. 1338/2001; in

(b) potrebne strokovne analize domnevno ponarejenih kovancev izvaja Nacionalni center za analize kovancev (CNAC), imenovan ali ustanovljen na podlagi člena 5(1) Uredbe (ES) št. 1338/2001.

Člen 3

Posredovanje izsledkov strokovnih analiz

Države članice zagotovijo, da se izsledki analiz NAC in NCAC v skladu s členom 2 sporočijo Europolu v skladu s Konvencijo Europol.

Člen 4

Obveznost sporočanja podatkov

1. Države članice zagotovijo, da osrednji nacionalni uradi iz člena 12 Ženevske konvencije Europolu v skladu s Konvencijo Europol sporočajo centralizirane podatke o preiskavah v zvezi s ponarejanjem in kršitvami, povezanimi s ponarejanjem ►C1 eura ◄ , vključno s podatki, pridobljenimi od tretjih držav. Države članice in Europol sodelujejo pri določanju podatkov, ki jih je treba sporočati. Podatki vključujejo vsaj podrobnosti o vpletenih osebah, podrobnosti o kršitvah, okoliščine, v katerih so bili prekrški odkriti, okoliščine zasega in povezave z drugimi primeri.

2. Pristojni organi držav članic, kadar je to potrebno, v preiskavah v zvezi s ponarejanjem in kršitvami, povezanimi s ponarejanjem ►C1 eura ◄ , uporabljajo zmogljivosti, ki jih zagotavlja Začasna enota za pravosodno sodelovanje, in pozneje zmogljivosti za sodelovanje, ki jih zagotavlja Eurojust po svoji ustanovitvi, v skladu z določbami, ki so določene v listinah o ustanovitvi Začasne enote za pravosodno sodelovanje in Eurojusta.

Člen 5

Začetek veljavnosti

Ta sklep začne veljati z dnem objave v Uradnem listu.